
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Ioan Oltean,



Preşedintele Comisiei pentru administraţie publică, 

amenajarea teritoriului şi echilibru ecologic

AVIZ

asupra proiectului de Lege pentru aprobarea Ordonanţei Guvernului nr. 27/2002 privind reglementarea activităţii de soluţionare a petiţiilor



În conformitate cu prevederile art. 89 din Regulamentul Camerei Deputaţilor, Comisia pentru drepturile omului, culte şi problemele minorităţilor naţionale a fost sesizată, cu adresa nr. 42 din 5 februarie 2002, de către Biroul permanent al Camerei Deputaţilor, spre dezbatere şi avizare, cu proiectul de Lege pentru aprobarea Ordonanţei Guvernului nr. 27/2002 privind reglementarea activităţii de soluţionare a petiţiilor.



În şedinţa din 13 februarie 2002, Comisia a dezbătut proiectul de lege în conformitate cu prevederile art. 60 din Regulamentul Camerei Deputaţilor şi, în urma examinării, membrii comisiei au hotărât, cu unanimitate de voturi, să îi acorde aviz favorabil, cu următorul amendament:



Amendament acceptat:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    “Art. 8 (1) – Autorităţile şi instituţiile publice sesizate au obligaţia să comunice petiţionarului, în termen de 30 de zile de la data înregistrării petiţiei, răspunsul, indiferent dacă soluţia este favorabilă sau nefavorabilă.

    (2) Pentru soluţionarea petiţiilor primite  de la o altă autoritate sau instituţie publică, potrivit art. 6 alin. (4), curge un nou termen de 30 de zile”.
    Dl deputat Liviu-Alexandru Mera propune modificarea termenului de la 30 de zile la 15 zile şi redactarea textului astfel:

    “ (1) Autorităţile şi instituţiile publice sesizate au obligaţia să comunice petiţionarului, în termen de 15 de zile de la data înregistrării petiţiei, răspunsul, indiferent dacă soluţia este favorabilă sau nefavorabilă.

    (2) Pentru soluţionarea petiţiilor primite  de la o altă autoritate sau instituţie publică, potrivit art. 6 

alin. (4), curge un nou termen de 15 de zile”.

    Amendamentul a fost adoptat cu unanimitate de voturi.
    Pentru operativitatea soluţionării petiţiilor şi pentru a nu crea o prelungire artificială a termenului, prin raportarea la art. 9 din textul ordonanţei.

PREŞEDINTE,

Nicolae Păun

Întocmit:

Consilier  Onesia Babeş

